Chempionlik kamarini amerikalik milliarder va Indianapolis Cols futbol klubi egasi Jim Irsey sotib oldi. Foto: AP Photo/File Muhammad Ali 1974 yilda Jorj Formanga qarshi jangda qo‘lga kiritgan chempionlik kamari kimoshdi savdosida 6,18 mln dollarga sotildi. Bu haqda Associated Press xabar berdi. Heritage Auctions auksioni 24 iyul kuni Dallasda bo‘lib o‘tdi. Chempionlik kamarini amerikalik milliarder va Indianapolis Cols futbol klubi egasi Jim Irsey sotib oldi. Irseyning boyligi miqdori 3,5 mlrd dollarga teng deb baholanadi. U Twitter-akkauntida kamar Amerika tarixi, musiqasi va madaniyati bilan bog‘liq Irsay Collection kolleksiyasini to‘ldirganini yozdi. Ali va Forman o‘rtasidagi jang 1974 yil 30 oktyabrda Kongoning Kinshasa shahrida bo‘lib o‘tgan. Bahs 8-raundda Muhammad Alining g‘alabasi bilan yakunlangan. Avvalroq Jim Irsey Kurt Kobeynga tegishli 1969 yilda chiqarilgan gitarani 4,5 mln dollarga sotib olgandi.